# Marta Peirano

Marta Peirano (Madrid, 7 de novembre de 1975) és una escriptora i periodista espanyola, i dirigeix des de setembre de 2013 la secció cultural del diari digital eldiario.es. Va fundar CryptoParty Berlín, una iniciativa al voltant de qüestions sobre privadesa i seguretat a internet. Va ser fundadora d'Elastico, un col·lectiu multidisciplinari amb el qual va codirigir el 2005 el projecte COPYFIGHT sobre cultura lliure, i cofundadora de Hacks/Hackers Berlin i de Cryptoparty Berlin.

## Trajectòria professional

Col·labora amb diferents mitjans en els quals escriu sobre cultura lliure, autòmats, seguretat i privadesa, drets a Internet i criptografia per a periodistes.
Va participar en el ja desaparegut periòdic ADN. També va col·laborar amb la publicació Jot Down escrivint articles sobre cultura. També va publicar sobre tecnologia i món digital a la revista Muy Interesante i aConsumer. En l'actualitat dirigeix la secció de cultura d'eldiario.es, i publica articles sobre vigilància del poder, medi ambient, cultura i drets i llibertats.

## Obra

Ha publicat diversos llibres i ha participat com a col·laboradora en d'altres. El seu primer llibre es titula El rival de Prometeo, Vidas de Autómatas Ilustres, una selecció de textos sobre l'ésser humà com a creador de vida, publicat amb Sonia Bueno Gómez-Tejedor en 2009 amb l'editorial Impedimenta.
En 2010 va publicar amb l'editorial Paperback al costat d'altres autors Collaborative Futures: A Book About the Future of Collaboration. El 2013 va publicar On Turtles and Dragons and the Dangerous Quest for a Media Art Notation System (version 1.2) i a l'any següent Futurish: Thinking Out Loud About Futures. Time's Up, tots dos també produïts de forma col·laborativa.
El seu llibre més conegut, titulat Pequeño libro rojo del activista en la red, de Roca Editorial, és una introducció a la criptografia per a periodistes, fonts i mitjans de comunicació, es va editar en 2015 i va ser el primer llibre prologat per Edward Snowden, a qui Peirano va conèixer arran d'entrevistar-lo per a eldiario.es.
L'any 2019, publicà El enemigo conoce el sistema, un assaig sobre l'estat actual d'internet i de les empreses que estan modelant una sèrie d'eines privades d'extracció de dades personals per a la vigilància, control i manipulació de les masses.

## Referències

* ↑ «Marta Peirano». Goodreads. [Consulta: 22 setembre 2020].
* ↑ «Marta Peirano» (en castellà). , 30-05-2015 [Consulta: 27 abril 2017]. Arxivat 2017-06-10 a Wayback Machine. «Còpia arxivada». Arxivat de l'original el 2017-06-10. [Consulta: 21 febrer 2018].
* ↑ Garcia, Gemma. «Si no saps que estàs vigilat tot el dia és perquè no vols, i no vols perquè ets addicte al mòbil». Directa, 09-06-2020. [Consulta: 2 juliol 2020].
* ↑ «Marta Peirano, Autor en Jot Down Cultural Magazine» (en espanyol europeu). [Consulta: 24 abril 2017].
* ↑ «Resultados de google en MuyInteresante.es.» (en es-es). [Consulta: 24 abril 2017].
* ↑ EROSKI CONSUMER «Artículos de Marta Peirano | EROSKI CONSUMER | EROSKI CONSUMER». [Consulta: 24 abril 2017].
* ↑ «Marta Peirano» (en castellà). [Consulta: 24 abril 2017].
* ↑ «Así fue la entrevista de eldiario.es a Snowden» (en castellà). [Consulta: 24 abril 2017].
* ↑ Elorduy, Pablo. «Internet no es el problema, la extracción de datos es el problema». El Salto, 19-09-2019. [Consulta: 2 juliol 2020].

## Enllaços externs

* Xerrada de Marta Peirano en TEDxMadrid, 'La vigilancia es un problema colectivo, como el cambio climático'
* Xerrada de Marta Peirano en TEDxMadrid, '¿Por qué me vigilan si no soy nadie?'.
* Web personal, La Petite Claudine Arxivat 2018-02-09 a Wayback Machine.